# Real Unión

Real Unión Club de Irun 1915ean sortutako Irungo (Gipuzkoa) futbol taldea da, lehen maila RFEF jokatzen duena. Talde txuribeltzak historia luzea du, izan ere Espainiako Ligaren aitzindarietako bat izan zen, eta lau aldiz irabazi du Espainiako Futbol Kopa. Azken hamarkadotako jokalari ospetsuen artean, aipatzekoak dira Javier Irureta eta Roberto Lopez Ufarte.

## Historia
### Sorrera eta hasierako garaipenak

Irunen futbolaren hastapena 1902an izan zen, "Irún Football Club" sortu zutenean. Bost urte geroago beste kirol arlo batzuk barne hartzeko izena aldatu zuten, "Irún Sporting Club" bilakatuz. Hurrengo urtean, bestela, klubaren barneko zatiketa baten ondorioz "Racing Club de Irún" taldea abiatu zuten, eta azkenean 1915ean gaur egungo izenarekin gelditu zen, batasuna islatuz.
Klubaren palmaresean dauden lau Errege Kopa hasierako garai hartakoak dira, 1913, 1918, 1924 eta 1927an irabazitakoak. Iparraldeko txapelketa eta Gipuzkoako txapelketa ere sarritan irabazi zituen, Gipuzkoan Errealarekin lehia izugarria izan zuen. 1934an Afizionatuen Espainiako futbol txapelketa ere irabazi zuen.
Hain zuzen ere taldearen sasoi onenak 1910eko hamarkada eta 1930ekoaren artekoak izan ziren. Orduan, futbola profesionalizatu ondoren, diru gehiago zuten taldeek eraman zituzten Irungo jokalari garrantzitsuenak. Espainiako Ligaren aurreneko lau denboralditan lehen mailan egon ondoren bigarren mailara jeitsi zen. Errepublikaren garaian Unión Club izena izan zuen.

### Behe mailetan

Lehenengo urtean laugarren egin zuen baina hurrengo urteetan emaitzak okerragoak izan ziren eta 1942an hirugarren mailara jeitsi zen, garai hartan ezbaitzen bigarren B mailarik. Ordutik aurrera hirugarren mailan aritu zen. 1958 eta 1964an bigarren mailara itzuli zen, baina bietan urtebete iraun zuen.
1977an bigarren B maila sortu zen eta hasieratik bertan aritu zen Real Unión. 1987an jokaturiko azkenengo Afizionatuen Espainiako txapelketa irabazi zuen.

### XXI mendea

2008an berriro ere ezagutzera eman zen Espainiako Futbol Errege Kopan, Real Madril taldea kanporatu ondoren. Gainera, denboraldi horretan, 2008-09koan, Bigarren B mailako txapeldun geratu zen eta igoera-fasean Alcorcón FC taldeari irabazi ondoren, bigarren mailara igo zen.
Urtebete egin zuen bertan baina 21. postuan sailkatu eta maila galdu zuen. Hurrengo urteetan ibilbide gorabeheratsua egin du Bigarren B mailan, eta birritan igoera play-offetara sailkatu den arren ez du Bigarren mailara itzultzea lortu. Aipatzekoa da era berean 2015ean Federazioaren Kopa irabaztea lortu duela CD Castellóni finaleko partida biak irabazita, Castellón 0-1 eta etxean 3-0.
2015eko uztailaren 15ean ehungarren urteurrena ospatzeko Errealaren aurkako partida jokatu zuen eta 0-0 berdindu zuten.

## Uniformea
### Historikoa

* Irun Sporting Club ||
* Racing Club Irun ||
* Real Unión 1915 ||

### Azken urteak

* 2013-2015 ||
* 2015-2016 ||
* 2016-2018 ||
* 2018-2019 ||
* 2020-2021 ||
* 2022- ||

## Palmaresa
### Lehen maila

* seigarrena 1929-30 denboraldian.

### Bigarren maila

* laugarrena 1932-33 denboraldian.

### 2. B mailan

* Txapelduna (2): 2002-03 eta 2008-09

### Hirugarren mailan

* Txapelduna (4): 1957-58, 1963-64, 1991-92 eta 1992-93.

### Espainiako Futbol Errege Kopa

* Txapelduna (4): 1913, 1918, 1924 eta 1927.
* Finalista (1): 1922.

### Espainiako Futbol Federazioaren Kopa

* Txapelduna (1): 2015

### Iparraldeko Eskualdeko Txapelketa

* Txapelduna (1): 1918.

### Gipuzkoako Herrialde Txapelketa

* Txapelduna (9): 1919-20, 1920-21, 1921-22, 1923-24, 1925-26, 1927-28, 1929-30 eta 1930-31.

### Afizionatuen Espainiako futbol txapelketa

* Txapelduna (2): 1934 eta 1987.

## Datuak
### Partida gehien jokatu dituzten jokalariak (2.B mailararte)

| # | Izena | Guztira | Liga | Kopa |
| 1 | Otermin | 435 | 417 | 18 |
| 2 | Juan Domínguez | 308 | 297 | 11 |
| 3 | Eneko Romo | 263 | 246 | 17 |
| 4 | Zarzuelo | 227 | 219 | 8 |
| 5 | Oier Larraintzar | 224 | 205 | 19 |
| 6 | Iñaki Goikoetxea | 222 | 209 | 13 |
| 7 | Gabarain | 213 | 201 | 12 |
| 8 | Jorge Galan | 202 | 199 | 3 |
| 9 | Sergio Francisco | 198 | 180 | 18 |
| 10 | Berruet | 190+ | 175+ | 15 |

### Golegileak (2.B mailararte)

| # | Izena | Guztira | Liga | Kopa |
| 1 | Jorge Galan | 68 | 68 | 0 |
| 2 | Urtizberea | 67 | 55 | 12 |
| 3 | Eneko Romo | 56 | 52 | 4 |
| 4 | Sergio Francisco | 54 | 48 | 6 |
| 5 | Luis Regueiro | 52 | 42 | 10 |
| 6 | Juan Domínguez | 47 | 46 | 1 |
| 7 | Iñaki Goikoetxea | 46 | 42 | 4 |
| 8 | Julio Elizegi | 42 | 41 | 1 |
| 9 | Gorka Brit | 30 | 29 | 1 |
| 10 | René Petit | 28 | 9 | 19 |

### Denboraldiak

2024-25 barne:
* Denboraldiak Lehenengo Mailan: 4
* Denboraldiak Bigarren Mailan: 10
* Denboraldiak Lehen Federazioan: 4
* Denboraldiak Bigarren B Mailan: 28
* Denboraldiak Hirugarren Mailan: 40
* Emaitzarik onena: 6.a (Lehen Mailan, 1929-30an)

## Espainiako Ligan ibilbidea

* 1928-1932: Lehen Maila.
* 1932-1936: Bigarren Maila.
* 1936-1939: Ligarik ez zen egon.
* 1939-1942: Bigarren Maila.
* 1942-1943: Erregional Maila.
* 1943-1951: Hirugarren Maila.
* 1951-1956: Erregional Maila.
* 1956-1958: Hirugarren Maila.
* 1958-1959: Bigarren Maila.
* 1959-1964: Hirugarren Maila.
* 1964-1965: Bigarren Maila.
* 1965-1972: Hirugarren Maila.
* 1972-1974: Erregional Maila.
* 1974-1977: Hirugarren Maila.
* 1977-1979: Bigarren B Maila.
* 1979-1993: Hirugarren Maila.
* 1993-1998: Bigarren B Maila.
* 1998-1999: Hirugarren Maila.
* 1999-2009: Bigarren B Maila.
* 2009-2010: Bigarren Maila.
* 2010-2021: Bigarren B Maila.
* 2021-: Lehen Federazioa.

## Azken urteetako ibilbidea

| Urtea | # | Maila | Postua | Kopa |
| 1999-00 | 3 | Bigarren B maila | 16.a | |
| 2000-01 | 3 | Bigarren B maila | 9.a | |
| 2001-02 | 3 | Bigarren B maila | 6.a | |
| 2002-03 | 3 | Bigarren B maila | 1.a | 1/16 |
| 2003-04 | 3 | Bigarren B maila | 12.a | 2. itzulia |
| 2004-05 | 3 | Bigarren B maila | 2.a | |
| 2005-06 | 3 | Bigarren B maila | 5.a | 3. itzulia |
| 2006-07 | 3 | Bigarren B maila | 4.a | 2. itzulia |
| 2007-08 | 3 | Bigarren B maila | 5.a | 1/32 |
| 2008-09 | 3 | Bigarren B maila | 1.a | 1/16 |
| 2009-10 | 2 | Bigarren maila | 21.a | 2. itzulia |
| 2010-11 | 3 | Bigarren B maila | 4.a | 1/32 |
| 2011-12 | 3 | Bigarren B maila | 14.a | 1. itzulia |
| 2012-13 | 3 | Bigarren B maila | 8.a | |
| 2013-14 | 3 | Bigarren B maila | 15.a | |
| 2014-15 | 3 | Bigarren B maila | 4.a | |
| 2015-16 | 3 | Bigarren B maila | 5.a | 1. itzulia |
| 2016-17 | 3 | Bigarren B maila | 7.a | 1. itzulia |
| 2017-18 | 3 | Bigarren B maila | 13.a | 1. itzulia |
| 2018-19 | 3 | Bigarren B maila | 16.a | |
| 2019-20 | 3 | Bigarren B maila | 17.a | |
| 2020-21 | 3 | Bigarren B maila | 5.a/1.a | |
| 2021-22 | 3 | Lehen Federazioa | 8.a | 1. itzulia |
| 2022-23 | 3 | Lehen Federazioa | 13.a | 2. itzulia |
| 2023-24 | 3 | Lehen Federazioa | 15.a | |
| 2024-25 | 3 | Lehen Federazioa | | |

## Lehen taldea

Real Unión 2014-2015
Real Unión 2015-2016
Real Unión 2016-2017
Real Unión 2017-2018
Real Unión 2018-2019
Real Unión 2019-2020
Real Unión 2020-2021
Real Unión 2021-2022
Real Unión 2022-2023
Real Unión 2023-2024
Real Unión 2024-2025

## Erreferentziak

* ↑ Real Union, Bigarren Mailako taldea, Eitb Albisteak, 2009-06-22
* ↑ Real Unión txapeldun Castellóri finala irabazita, Eitb Albisteak, 2015-04-16

## Ikus, gainera

* Real Uniónen ibilbide historikoa
* Real Union B

## Kanpo estekak

* (Gaztelaniaz) Real Unionen webgunea
* Datuak: Q726810
* Multimedia: Real Unión Club / Q726810